**Evanjelická základná škola, Palisády 57, 811 06 Bratislava**

**Manuál postupu práce v prípade prechodu na dištančné vzdelávanie počas domácej karantény žiakov (jednotlivcov), celých tried alebo celej školy**

Tento manuál je vytvorený pre prípad, že by sa v dôsledku nepriaznivej epidemiologickej situácie opäť pristúpilo k mimoriadnym opatreniam a škola bude musieť prejsť na dištančnú formu vzdelávania prostredníctvom on-line platforiem. Toto vzdelávanie bude učiteľ vykonávať priamo z prostredia školy prostredníctvom školskej techniky a v prípade domácej karantény z domácnosti v rámci svojich možností. Vždy bude prebiehať kombináciou online a off-line formy (napr. online sa vysvetlí učivo a off-line sa overí spätná väzba, resp. skontroluje sa domáca úloha, prípadne naopak podľa rozhodnutia učiteľa, ktoré oznámi žiakom a rodičom cez EduPage alebo e-mailom.

Online vzdelávanie bude prebiehať cez platformu MS Teams

Žiaci si budú pravidelne domov nosiť učebnice a pracovné zošity zo všetkých predmetov. Ak si ich napriek tomu ponechali v škole, bude im umožnené počas si vo vopred oznámenom čase učebnice v škole vyzdvihnúť.

***A. Postup v prípade, že zostane v karanténe celá trieda alebo niektorí žiaci***

**1. Ako budeme postupovať v prípade, že z rozhodnutia musí zostať v domácej karanténe celá trieda:** dištančné vzdelávanie prostredníctvom on-line platformy MS Teams.

**2. Ako budeme postupovať v prípade, že musia z rozhodnutia zostať v domácej karanténe jednotlivci:**

* žiak musí dostať učivo v textovej podobe alebo odkazy na témy v učebnici a rovnako aj domáce úlohy,
* podklady k učivu aj úlohy sa budú zadávať cez EduPage a to v deň vyučovania do 16:00 hod.,
* vyučujúci v triede, kde žiaci zostali v domácej karanténe, preferujú opakovanie už prebratého učiva,
* v prípade, že žiak zostane v dobrovoľnej karanténe, dostane len zadanie domácej úlohy, učivo si zaobstará sám, napríklad od spolužiakov.

# B. Postup v prípade, že sa musíme z rozhodnutia RUVZ vzdelávať dištančne.

Výchovno-vzdelávací proces bude prebiehať prostredníctvom platformy MS Teams podľa platného rozvrhu hodín zverejneného na EduPage. Pre zabezpečenie plynulého on-line vyučovania môže prísť ku zmenám v dĺžke prestávok medzi jednotlivými on-line hodinami, o čom bude zákonný zástupca a žiak včas informovaný

***C. Hodnotenie žiakov počas dištančného vzdelávania.***

**I. stupeň (okrem náboženstva)** - pri zadávaní materiálov cez EduPage budú žiaci hodnotení slovne. V prípade online výučby ohodnotí učiteľ vedomosti žiakov známkou alebo slovne. O spôsobe hodnotenia informuje rodičov učiteľ cez EduPage.

**Evanjelické náboženstvo** – hodnotenie známkou

**II. stupeň:**

**Spoločenskovedné predmety** – bodové hodnotenie so slovným komentárom v prípade potreby.

**Prírodovedné predmety** – bodové hodnotenie so slovným komentárom v prípade potreby.

**Cudzie jazyky** – bodové hodnotenie so slovným komentárom v prípade potreby.

**Evanjelické náboženstvo** – bodovanie so slovným komentárom v prípade potreby.

**Hodnotenie žiakov po skončení dištančného vzdelávania:**

Hodnotenie bude v zmysle školského a klasifikačného poriadku.

V Bratislave, dňa 31.8.2021 Mgr. Simona Danišová

 riaditeľka školy